اسلام آباد: گوادر یونیورسٹی و پاک چائنا ٹیکنیکل اینڈ ووکیشنل انسٹیٹیوٹ گوادر ہندی طالب علم آتیکن مفت کورس آتا بناءِ کیک۔ نیشنل ووکیشن اینڈ ٹیکنیکل ٹریننگ کمیشن (نیو ٹیک) نا کمامدارآتا رداٹ پاک چائنا ٹیکنیکل اینڈ ووکیشنل انسٹیٹیوٹ (پی سی ٹی وی آئی) و یونیورسٹی آف گوادر گوادر اٹی ورناتے پوسکن آ لیبر مارکیٹ اٹ روزگار کن تیار کننگ کن مسہ تُو انا سرٹیفکیٹ کورس آتا سلہ ءِ خلنگ اٹی ءِ۔ دا کورس آک مفت ءُ، و وزیراعظم نا یوتھ سکل ڈویلپمنٹ پروگرام نا رداٹ نیشنل ووکیشن اینڈ ٹیکنیکل ٹریننگ کمیشن (نیوٹیک) نا کمک اٹ کرفنگک۔ گوادر یونیورسٹی، نیوٹیک نا کمک اٹ ہندی طالب علم آتے مسہ تُو انا ”ایمیزون ورچوئل اسسٹنٹ“ پروگرام فراوان کننگ اٹی ءِ، ہرا نرینہ و نیاڑی ہڑتوم آ تیکن اسہ وڑ وارخواہی فراوان کیک۔ پی سی ٹی وی آئی ہرادے چین پاکستان اقتصادی راہداری نا رداٹ چینی حکومت نا گرانٹ آن مالی کمکاری آن جوڑ کننگانے گوادر نابندرگاہی شار اٹی واقع اسہ پوسکن آ آسراتی تخوک ادارہ ءِ۔
(اے پی پی)
(اے پی پی)
